stanford-oval/wikipedia huggingface dataset:
מלווין והווארד
תקציר העלילה

הווארד יוז (ג'ייסון רוברדס) רוכב על אופנוע במהירות גדולה באחד המדבריות ליד לאס וואגס. האופנוע נתקע והוא נזרק לצד הדרך ומאבד את הכרתו.
בלילה עוצר במקום דומאר (פול לה מאט) כדי לרוקן את שלפוחית השתן שלו ומבחין באדם מבוגר שרוע. הוא תומך בו, מכניס אותו לטנדר שלו ורוצה לקחת אותו לבית חולים אך זה מסרב. הזר אומר לו שהוא הווארד יוז ומלווין לא מאמין לו. הם מזמרים ביחד את השיר "Bye Bye Blackbird" ומלווין נפרד ממנו בלאס ווגאס.
מלווין גר עם אשתו לינדה (מרי סטינבורגן) ובתו בקרוואן. הוא פועל בבית חרושת ושקוע בחובות. לינדה לא מסוגלת לחיות כך וכאשר מעקלים לו את מכוניתו היא נוטשת אותו, מתגרשת ועוברת לרינו שם היא מופיעה במועדון סטריפטיז. מלווין נוסע לשם עם חברו "רד הקטן" (מייקל ג'יי פולארד) ומסתבך שם בקטטה.
כאשר לינדה מגלה שהיא בהריון ממלווין, היא מתקשרת אליו והם מחליטים להתחתן בפעם השנייה ונולד להם בן.
לינדה מתקבלת לתוכנית הטלוויזיה "עשינו עסק", רוקדת סטפס ובוחרת בוילון שמקנה לה ריהוט, פסנתר ופרס בסך 10,000 דולר. מלווין מבזבז את הכסף בקניית סירת מרוץ ומכונית קדילק מפוארת. על כך פורץ ביניהם ריב והיא עוזבת אותו בפעם השנייה ומתגרשת ממנו.
מלווין מתקבל לעבוד כמחלק חלב במחלבה גדולה, שם הוא מכיר את בוני (פמלה ריד), גרושה עם שני ילדים והיא לוחצת עליו להתחתן ולעבור ליוטה שם ינהלו תחנת דלק השייכת למשפחתה.
יום אחד נכנס לקוח לתחנה ומשאיר שם מכתב עליו כתוב שזו הצוואה של הווארד יוז. מלוין הנפחד לוקח את המכתב ומטמין אותו במשרד של כנסיית ישוע המשיח של קדושי אחרית הימים בסולט לייק סיטי. תוך זמן קצר הוא הופך לידוען) שהווארד יוז הוריש לו 156 מיליון דולר.
מתנהל נגדו משפט בחשד לזיוף והשופט (דבני קולמן) לא מאמין לעדותו של מלווין. המשפט נדחה עד להבאה עדות של מומחה גרפולוגיה. מלווין חוזר לביתו ובדמיונו הוא רואה את הווארד יוז נוהג במכוניתו והם שרים יחד "Bye Bye Blackbird".
לבסוף מופיעה כתובית שמספרת שהמשפט נערך ב-1976 וב-1978 קבע בית המשפט שמדובר בזיוף וביטל את הצוואה.
צוות השחקנים

| שם השחקן/ית | שם הדמות | הערות |
| --- | --- | --- |
| פול לה מאט | מלווין דומר |  |
| מרי סטינבורגן | לינדה דומר | אשתו הראשונה של מלווין |
| ג'ייסון רוברדס | הווארד יוז |  |
| מייקל ג'יי פולארד | רד הקטן | חבר של מלווין |
| פמלה ריד | בוני דומר | אשתו השנייה של מלווין |
| דבני קולמן |  | שופט |
פרסים

מרי סטינבורגן זכתה בפרס אוסקר לשחקנית המשנה הטובה ביותר ובפרס גלובוס הזהב לשחקנית המשנה הטובה ביותר - סרט קולנוע.
בו גולדמן זכה בפרס אוסקר לתסריט המקורי הטוב ביותר בפרס גילדת הכותבים של אמריקה.
ג'ייסון רוברדס היה מועמד לפרס אוסקר לשחקן המשנה הטוב ביותר ולפרס גלובוס הזהב לשחקן המשנה הטוב ביותר - סרט קולנוע.
פול לה מאט היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.
דרור הרים

| דרור הרים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: דרוריים
סוג:: דרור
מין:: דרור הרים
שם מדעי
 Passer montanus ‏לינאוס, 1758
תחום תפוצה


דרורי הרים נאבקים
דרור הרים (שם מדעי: Passer montanus) הוא מין ציפור ממשפחת הדרוריים. מין זה הוא בעל "כיפה" ערמונית (כמו של דרור ספרדי) וסינר קטן. ניכר בפס שחור על סוככות האוזן.
תפוצה

תפוצה פלארקטית, אוכלוסיות יציבות, מלבד אוכלוסיות מעטות החורפות בבלקן ונודדות מהצפון. בישראל מזדמן נדיר ביותר, נמצא בעיקר בגולן ובגליל. התצפית האחרונה בו הייתה ב-22 בדצמבר 2024 בתחנת טיבוע ביצת פולג, שם נצפו שלושה פרטים.
גודל ומשקל

משקלו כ-23 גרם. אורך גופו כ-15 סנטימטרים ואורך כנפו כ-6.9 סנטימטרים.
הערות שוליים

↑  דרור הרים באתר הרשימה האדומה של IUCN
| --- | --- |
בקרת זהויות :  NLI: 987007529577005171  LCCN: sh85098507  NDL: 00571792  NKC: ph216726 
ערך זה הוא קצרמרבנושא עופות. אתם מוזמנים לתרום לוויקיפדיה ו.
רייצ'ל מתחתנת

| --- | --- |

כרזת הסרט
 בימוי:  ג'ונתן דמי 
 הופק בידי:  ג'ונתן דמי   נדה ארמין   מארק פלאט
 תסריט:  ג'ני לומט 
 עריכה:  טים סקוירס 
 שחקנים ראשיים:  אן האת'וויי   רוזמארי דהוויט   דברה וינגר
 מוזיקה:  דונלד האריסון 
 צילום:  דיקלן קווין 
 מדינה:  ארצות הברית 
 חברה מפיצה:  סרטי סוני
 שיטת הפצה:  וידאו על פי דרישה 
 הקרנת בכורה:  ארצות הברית 3 באוקטובר 2008
 משך הקרנה:  114 דק' 
 שפת הסרט:  אנגלית 
 סוגה:  סרט דרמה, סרט עצמאי, סרט קומדיה 
 מקום התרחשות:  קונטיקט 
 הכנסות:  $16,020,184
 הכנסות באתר מוג'ו:   rachelgettingmarried
 פרסים:  פרק איגוד מבקרי הקולנוע האמריקאי לשחקנית הטובה ביותר (אן האת'וויי)  פרס איגוד המבקרים הדרום מזרחי לשחקנית הטובה ביותר (אן האת'וויי)  פרס סטלייט לשחקנית משנה (רוזמרי דה ויט)  פרס מועצת המבקרים הלאומית לשחקנית הטובה ביותר (אן האת'וויי)  פרס איגוד מבקרי הקולנוע של טורונטו לבימוי הטוב ביותר (ג'ונתן דמי) 
 אתר רשמי
 דף הסרט ב־IMDb
 
רייצ'ל מתחתנת (באנגלית: Rachel Getting Married) הוא סרט קולנוע אמריקאי מסוגת דרמה, בבימויו של ג'ונתן דמי. הסרט יצא ב-3 באוקטובר 2008. הסרט פתח את פסטיבל הסרטים הבינלאומי בטורונטו ואת פסטיבל הסרטים של ונציה. הסרט, שצולם בסוף 2007 במשך שלושים ושלושה ימים, זכה לביקורות חיוביות והוא אף זכה בפרסים רבים. אן האת'וויי התמודדה על פרס אוסקר לשחקנית הטובה ביותר.
עלילה

קים המאושפזת במוסד גמילה, מקבלת חופשה לרגל חתונת אחותה רייצ'ל. כשהיא מגיעה הביתה, היא מקבלת יחס צונן מכולם. היא מגלה שרייצ'ל העניקה את הכבוד להיות השושבינה לחברתה הטובה ולא לה. קים דורשת להיות השושבינה ואחותה מסכימה. בארוחת טרום החתונה קים מדברת לפני כולם על תהליך הגמילה שלה ומנצלת את ההזדמנות כדי לקיים את אחד השלבים בתוכנית שנים עשר הצעדים: היא מבקשת סליחה מאחותה על כל מה שהיא עברה בגללה. בבית, רייצ'ל כועסת על קים שהיא מתעסקת כל הזמן בעצמה וגונבת את ההצגה. כאשר קים הולכת למפגש של מכורים אנונימיים, היא חושפת שכשהייתה בת 16, נהגה תחת השפעת סמים ואחיה הקטן איתן נהרג בתאונת דרכים באשמתה. בהמשך קים מתעמתת עם אמא שלה ומאשימה אותה בחוסר אחריות, על שהפקירה את איתן בידי נרקומנית. לבסוף, קים חוזרת למוסד הגמילה כשהיא מסוכסכת עם אימה.
צוות שחקנים

אן האת'וויי - קים
רוזמארי דהוויט - רייצ'ל
דברה וינגר - אבי
ביל אירווין - פול
תאנד אדבימף - סידני
מאת'ר ציקל - קיירן
אנה דיאוור סמית' - קרול
סבסטיאן סטן - וולטר
אנאליי אשפורד - קופאית
טימירה גריי - זמרת
פרסים ומועמדויות

מועמדות לפרס אוסקר לשחקנית הטובה ביותר (אן האת'וויי)
מועמדות לפרס גלובוס הזהב לשחקנית הטובה ביותר - סרט דרמה (אן האת'וויי)
מועמדות לפרס גילדת שחקני המסך לשחקנית הטובה ביותר (אן האת'וויי)
מועמדות לפרס אינדפנדנט ספיריט לסרט הטוב ביותר
מועמדות לפרס אינדפנדנט ספיריט לבמאי הטוב ביותר (ג'ונתן דמי)
מועמדות לפרס אינדפנדנט ספיריט לתסריט הראשון הטוב ביותר (ג'ני לומט)
מועמדות לפרס אינדפנדנט ספיריט לשחקנית הטובה ביותר (אן האת'וויי)
מועמדות לפרס אינדפנדנט ספיריט לשחקנית המשנה הטובה ביותר (רוזמארי דהוויט)
מועמדות לפרס אינדפנדנט ספיריט לשחקנית המשנה הטובה ביותר (דברה וינגר)
שביט ויזל

| --- | --- |

ויזל, 2015
 לידה:  2 בפברואר 1990 (בת 35) אשקלון, ישראל 
 מדינה:  ישראל 
 ידועה בשל:  מלכת היופי של ישראל (2010)
 מקצוע:  דוגמנית, שחקנית
 השקפה דתית:  יהדות 
 בן זוג:  אוהד בן-נון
 מספר צאצאים:  2
 
שביט ויזל (נולדה ב-2 בפברואר 1990) היא דוגמנית ישראלית. מלכת היופי של ישראל לשנת 2010.
ביוגרפיה

ויזל נולדה באשקלון. אמה מרסל, עלתה ממרוקו בשנת 1961, והיא אחות במקצועה. אביה אבי, צבר ממוצא הונגרי, והוא יועץ לעסקים. כשהייתה בת שש עברה עם משפחתה להתגורר בקיבוץ בארי שבנגב המערבי. לה אח גדול בשם מאור, ואח צעיר בשם נריה. התחנכה בבית הספר התיכון נופי הבשור, במגמת צילום וגרפיקה. סבתה מצד אביה היא ניצולת שואה.
שירתה בצה"ל בחיל התקשוב וכתומכת לחימה במגלן. סיימה לימודי הוראה לחינוך בגיל הרך במכללת סמינר הקיבוצים. לפני כן, סיימה לימודי משחק מול מצלמה אצל גלית רוזנשטיין.
ביוגרפיה > קריירה

בגיל 20, כחיילת, השתתפה בתחרות מלכת היופי וזכתה בתואר. לאחר זכייתה יצאה לייצג את ישראל בתחרות מיס וורלד (מיס עולם) שנערכה באותה שנה בסין, אך-לא העפילה לשלבים המתקדמים.
כדוגמנית צעדה על המסלול בשבועות האופנה במילאנו, בפריז, בלונדון, ובניו יורק.
היא הצטלמה לקמפיינים של בגדי ים, הלבשה תחתונה, איפור ובישום, שמלות כלה, לחברות אופנה ישראליות ולמעצבים מפורסמים בישראל ומחוצה לה, ובהם "גו אנדר", "משכית", "לי גרבנאו", "Jump", "חגית טסה", "שול", "רונן חן", "Pandora", "גוטקס", "אליאן סטולרו", "JANET & JANET", "דיסקרט", "קסטרו", "רוברטו קוואלי", "אלון ליבנה", "ריבוק" ו"ג'ורג'ו ארמני".
ב-2017 נבחרה להנחות את התוכנית "דוגמניות מבשלות" בערוץ האוכל. בנוסף, נבחרה להוביל את קמפיין מתחם האופנה של "גינדי TLV", נבחרה על ידי רות דיין לפרזנטורית של בית האופנה המיתולוגי "משכית", ונבחרה להוביל את קמפיין סדרת המשקאות החריפים של "רוברטו קוואלי".
כיכבה על השערים של כתבי העת הישראליים: "בלייזר", "נשים", "מנטה", "זמנים מודרניים", "זמנים בריאים", "פנאי פלוס", "מגזינה", "לאשה".
ב-2010 שיחקה בתור עצמה בתוכנית "שבוע סוף החדש" בערוץ 2 של רשת.
ב-2014 שיחקה בסרט הדרמה הרומנטית "כביש 40 דרום" בבימויו של אלדד בוגנים.
מאז 2019 שימשה ככתבת חוץ בתוכנית "על הסט עם נועה תשבי" בערוץ החיים הטובים.
ב-2020 דורגה במקום השלישי בסקר הגולשים למלכת העשור האהובה של מערכת מלכות היופי של "לאשה".
ביוגרפיה > חיים אישיים

ב-24 במרץ 2016 נישאה ליזם והמוזיקאי אוהד בן-נון (התמודד ב"דה וויס"). במרץ 2022 נולדה בתם המשותפת ובהמשך השנה עברו להתגורר במושב עדנים שבשרון. בפברואר 2024 דווח כי ויזל ומשפחתה החליטו לרדת מישראל באופן זמני – לקפריסין – בין השאר, עקב המצב הביטחוני במדינה, וכן בשל "הזדמנות עסקית" של בעלה.
הערות שוליים

↑  דני סידס, ‏יום בחייה של מלכת היופי החדשה, באתר ‏מאקו‏, 9 במרץ 2010
1 2  רוני עמר, הכי יפה בישראל: שביט ויזל, באתר ynet, 9 במרץ 2010
↑  שביט ויזל, במדור "לאשה ברשת" באתר ynet‏, 27 בינואר 2010
↑  אלי לוי, שביט ויזל: קיבוצניקית, דרומית ומלכת יופי, באתר mynet (כפי שנשמר בארכיון האינטרנט), 26 באוגוסט 2010
↑  Instagram, www.instagram.com
↑  מיקי לוין, מעבר ליופי: שביט ויזל מדברת על טראומות הילדות בראיון מיוחד(הקישור אינו פעיל, 24.12.2020), באתר מעריב השבוע, 21 באוקטובר 2013
↑  תמונה(הקישור אינו פעיל, 24.12.2020) שפורסמה בפייסבוק
↑  קרן נתנזון ויץ, ארמאני ואני: שביט ויזל עברה אודישן פרטי מול מעצב העל, באתר Xnet‏, 16 באוגוסט 2015
↑  קרן אוחיון, כוכב שביט(הקישור אינו פעיל, 24.12.2020), באתר קסטרו מגזין, 4 במרץ 2015
↑  אתם קבעתם: רתם רבי נבחרה למלכת העשור בסקר הגולשים, באתר Xnet‏, 1 בינואר 2020
↑  עכבר רכילות, עכבר העיר אונליין, פורים שמח: החתונה שגרמה לסלבס להתחפש!, באתר הארץ, 24 במרץ 2016
↑  בר זגה, מזל טוב: שביט ויזל אמא לבת, במדור "פנאי פלוס" באתר ynet‏, 26 במרץ 2022
↑  בר זגה, שכנים שכנים: שביט ויזל ובן אל תבורי נפגשים בשכונה, במדור "פנאי פלוס" באתר ynet‏, 18 ביולי 2022
↑  מיקי לוין, שביט ויזל ירדה מהארץ וכעת היא חושפת את הסיבה, באתר מעריב אונליין, ‏2024-02-08
| מלכות היופי של ישראל |
| --- | --- | --- |
| שנות החמישים | מרים ירון (1950) • מיכל הראל (1951) • אורה ורד ג'מילי (1952) • חבצלת דרור (1953) • אביבה פאר (1954) • אילנה כרמל (1955) • שרה טל (1956) • עטרה ברזילי (1957) • מרים הדר (1958) • רינה יצחקוב (1959) |  |
| שנות השישים | עליזה גור (1960) • דליה ליאון (1961) • יהודית מזור (1962) • אסתר כפיר (1963) • רונית רינת (1964) • עליזה שדה (1965) • אביבה ישראלי (1966) • בתיה כבירי (1967) • מירי זמיר (1968) • חווה לוי (1969) |  |
| שנות השבעים | מושית ציפורין (1970) • אתי אורגד (1971) • אילנה גורן (1972) • לימור שריר (1973) • עדנה לוי (1974) • אורית קופר (1975) • רינה מור (1976) • זהבה ורדי (1977) • דורית ילינק (1978) • ורד פולגר (1979) |  |
| שנות השמונים | אילנה שושן (1980) • דנה וקסלר (1981) • דבי הס (1982) • שמעונה הולנדר (1983) • ספיר קופמן (1984) • הילה קלמן (1985) • נילי דרוקר (1986) • ימית נוי (1987) • שירלי בן מרדכי (1988) • ניקול הלפרין (1989) |  |
| שנות התשעים | איבונה קרוגליאק (1990) • מירי גולדפרב (1991) • רוית אסף (1992) • יאנה חודריקר (1993) • רווית ירקוני (1994) • יאנה קלמן (1995) • טלי לוונטל (1996) • מירית גרינברג (1997) • לינור אברג'יל (1998) • רנא רסלאן (1999) |  |
| העשור הראשון של המאה ה-21 | נירית בקשי (2000) • אילנית לוי (2001) • ימית הר נוי (2002) • סיון קליין (2003) • גל גדות (2004) • ילנה ראלף (2005) • יעל נזרי (2006) • לירן כוהנר (2007) • תמר זיסקינד (2008) • עדי רודניצקי (2009) |  |
| העשור השני של המאה ה-21 | שביט ויזל (2010) • אלה רן (2011) • שני חזן (2012) • טיטי איינאו (2013) • מור ממן (2014) • מעיין קרן (2015) • קארין עליה (2016) • רותם רבי (2017) • ניקול רזניקוב (2018) • סלע שרלין (2019) |  |
| שנות העשרים של המאה ה-21 | תהילה לוי (2020) • נועה כוכבא (2021) • אופיר קורסיה (2024) |  |
תוכנית הבוקר (תוכנית טלוויזיה)

| --- | --- |

 סוגה:  דרמה המשכית
 יוצרים:  Kerry Ehrin 
 שחקנים:  ג'ניפר אניסטון ריס וית'רספון סטיב קארל גוגו אמבתה-רו בילי קרודופ מארק דופלאס
 פרסים:  פרס גילדת שחקני המסך על הופעה יוצאת מן הכלל של שחקנית בסדרת דרמה, Critics' Choice Television Award for Best Supporting Actor in a Drama Series
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  3 
 מספר פרקים:  22 (נכון ל־13 בספטמבר 2023) 
 הפקה
 מפיק:  ג'ניפר אניסטון  ריס וית'רספון
 הפצה:  אפל 
 טכניקת צילום:  מצלמה יחידה
 שידור
 רשת שידור:  אפל TV פלוס 
 תקופת שידור מקורית:  1 בנובמבר 2019 – הווה
 קישורים חיצוניים
 אתר רשמי
 דף התוכנית ב-IMDb
 
תוכנית הבוקר (באנגלית: The Morning Show) היא סדרת טלוויזיה מוזרמת אמריקאית מסוגת הדרמה המשכית בכיכובם של ג'ניפר אניסטון, ריס וית'רספון וסטיב קארל שעלתה לשידור באפל TV פלוס ב-1 בנובמבר 2019, יום השקת השירות צפייה ששיווק אותה כ"סדרת הדגל" שהובילה את קמפיין יציאתו. הסדרה נוצרה בהשראת הספר Top of the Morning שיצא לאור בשנת 2013 והתנועה החברתית Me Too.
בינואר 2022 הסדרה חודשה לעונה שלישית.
העונה השלישית עלתה לשידור ב-13 בספטמבר 2023, הסדרה חודשה לעונה רביעית.
תקציר

אלכס לוי מגישה את "תוכנית הבוקר" של רשת השידור UBA, תוכנית חדשות פופולרית שמניבה אחוזי רייטינג גבוהים. לאחר ששותפה להגשה מזה 15 שנים, מיטש קסלר, מפוטר מהתוכנית עקב הסתבכות בפרשת התנהגות מינית בלתי הולמת, הוא מוחלף על ידי ברדלי ג'קסון, עיתונאית שטח צעירה ואידיאליסטית שתועדה בסרטון ויראלי שמשך את תשומת ליבו של קורי אליסון, מנכ"ל ברשת השידור. אלכס נאבקת לשמור על תפקידה כשבמקביל מעמדה של ברדלי עולה. פערים בתפיסת העולם, ביעדים ובאופי של צמד המגישות יוצרים חיכוכים.
דמויות

ג'ניפר אניסטון – אלכס לוי
ריס וית'רספון – ברדלי ג'קסון
סטיב קארל – מיטש קסלר
גוגו אמבתה-רו – האנה שונפלד (עונה 1)
בילי קרודופ – קורי אליסון
נסטור קרבונל – ינקו פלורס
מארק דופלאס – צ'יפ בלאק
בל פאולי – קלייר קונוויי
קארן פיטמן – מיה ג'ורדן
דסיין טרי – דניאל הנדרסון
ג'נינה ג'בנקר – אליסון
ויקטוריה טייט – רנה רובינסון
שארי בלפונטה – ג'וליה
איאן גומז – גרג
ג'וליאנה מרגוליס – לורה פיטרסון (עונה 2 ועונה 3)
רוארי אוקונור – טיי פיצ'גרלד (עונה 2)
ניקול ביהארי (עונה 3)
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 1 בנובמבר 2019 | 20 בדצמבר 2019 |
|  | 2 | 10 | 10 | 17 בספטמבר 2021 | 19 בנובמבר 2021 |
|  | 3 | 10 | 10 | 13 בספטמבר 2023 | 8 בנובמבר 2023 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ארצות הברית |
| --- | --- | --- | --- |
| 1 | 1 | "In the Dark Night of the Soul It’s Always 3:30 in the Morning" | 1 בנובמבר 2019 |

| 2 | 2 | "A Seat at the Table" | 1 בנובמבר 2019 |

| 3 | 3 | "Chaos is the New Cocaine" | 1 בנובמבר 2019 |

| 4 | 4 | "That Woman" | 8 בנובמבר 2019 |

| 5 | 5 | "No One's Gonna Harm You, Not While I'm Around" | 15 בנובמבר 2019 |

| 6 | 6 | "The Pendulum Swings" | 22 בנובמבר 2019 |

| 7 | 7 | "Open Waters" | 29 בנובמבר 2019 |

| 8 | 8 | "Lonely at the Top" | 6 בדצמבר 2019 |

| 9 | 9 | "Play the Queen" | 13 בדצמבר 2019 |

| 10 | 10 | "The Interview" | 20 בדצמבר 2019 |
הפקה > פיתוח

ב-8 בנובמבר 2017 פורסם כי אפל הזמינה סדרה המורכבת משתי עונות בנות עשרה פרקים. כאשר ג'ניפר אניסטון (Echo Flims) וריס ווית'רספון (Hello Sunshine) מככבות ומפיקות בפועל ג'יי קרסון כ-showrunner ומייקל אלנברג (Media Res) כמפיק. באפריל 2018 הוכרז כי קרסון עזב את ההפקה על רקע מחלוקות יצירתיות (שינוי נרטיב הסדרה מהתככים הפולטים בעולם תוכניות הבוקר באמריקה להתמודדת עולם המדיה בסוגיית ההטרדות המיניות והוחלף על ידי קרי אירן. לאחר ההחלפה התסריט נכתב מחדש במשך שבועיים לפני הצילומים. ביולי 2018 דווח כי מימי לדר תשמש כבמאית ומפיקת הסדרה. באוקטובר 2018 פורסם כי קריסטיאן האן ולורן לוי מויסטטר ישמשו כמפיקים נוספים. הפקת העונה השנייה התחילה עם שחרור העונה הראשונה בנובמבר 2019.
הפקה > צילום

צילומי הסדרה נערכו בבניין ג'יימס אובייט בלוס אנג'לס שבקליפורניה החל מ-31 באוקטובר 2018. ב-9 במאי 2019 עברו הצילומים לעיר ניו יורק. בתחילת 2020 התחילו צילומים של העונה השנייה אך בגלל מגפת הקורונה ההפקה הופסקה זמנית.
הערות שוליים

↑  (October 28, 2019). Apple celebrates “The Morning Show,” coming to Apple TV+ November 1. Apple.com. retrieved April 25, 2022
↑  Sophie Gilbert (November 1, 2019). A #MeToo Scandal Erupts. The Morning Show Captures What Happens Next. The Atlantic. retrieved April 25, 2022
↑  Peter White (January 10, 2022). ‘The Morning Show’ Renewed For Season 3 At Apple, Charlotte Stoudt Joins As Showrunner & Inks Overall Deal With Streamer. Deadline. retrieved April 25, 2022
↑  Joe Otterson, Joe Otterson, ‘The Morning Show’ Season 2 Casts Julianna Margulies (EXCLUSIVE), Variety, ‏2020-12-02 (באנגלית אמריקאית)
↑  Apple's 'The Morning Show' was only going to touch on #MeToo. She fought to make it the focus, Los Angeles Times, ‏2019-10-23 (באנגלית)
↑  Apple's 'The Morning Show' was only going to touch on #MeToo. She fought to make it the focus, Los Angeles Times, ‏2019-10-23 (באנגלית)
↑  Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15.
↑  Erik Pedersen, ‘The Morning Show’ & ‘Succession’ Lead Critics Choice Awards TV Nominations, Deadline, ‏2023-12-05 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  AwardsWatch - International Press Academy Satellite Awards Nominations: ‘Oppenheimer,’ ‘Succession’ Lead, AwardsWatch, ‏2023-12-18 (באנגלית אמריקאית)
↑  Jordan Moreau,Brent Lang, Jordan Moreau, Brent Lang, SAG Awards 2024 Nominations: ‘Barbie’ and ‘Oppenheimer’ Tie for Films, ‘Succession’ Leads All With Five Nods, Variety, ‏2024-01-10 (באנגלית אמריקאית)
↑  Winners, NAACP Image Awards (באנגלית אמריקאית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
מי זו אמריקה?

| --- | --- |

 סוגה:  סאטירה, סדרת טלוויזיה קומית 
 יוצרים:  סשה ברון כהן
 כותבים:  אדם לויט, אהרון גירי, אנתוני היינס, אריק נוטרניקולה, בריאן רייך, דן מאזר, דן שווימר, לי קרן, מאט לוקאס, ניית'ן פילדר, סשה ברון כהן, קורט מצגר
 בימוי:  דן מאזר, דניאל גריי לונגינו, טוד שולמן, נייתן פילדר, סשה ברון כהן, פיימן בנץ
 מנחים:  סשה ברון כהן 
 שחקנים:  סשה ברון כהן
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  7 
 הפקה
 הפצה:  הולו 
 מוזיקה:  ערן ברון כהן 
 אורך פרק:  28 דק' 
 שידור
 רשת שידור:  שואוטיים
 תקופת שידור מקורית:  15 ביולי 2018 – 26 באוגוסט 2018
 קישורים חיצוניים
 www.sho.com/who-is-america
 דף התוכנית ב-IMDb
 
מי זו אמריקה? (באנגלית: Who Is America?) היא תוכנית טלוויזיה סאטירית אמריקאית שנוצרה על ידי סשה ברון כהן ועלתה לשידור ברשת שואוטיים ב-15 ביולי 2018. כהן, אשר מככב בסדרה ומגלם בה סדרה של דמויות שונות, הפיק את הסדרה יחד עם אנתוני היינס, טוד שולמן, אנדרו ניומן, דן מאזר ואדם לויט. התוכנית מציגה עצמה כחוקרת של "האנשים המגוונים, בין אם הם ידועים לשמצה ובין אם הם לא מוכרים, על פני הספקטרום הפוליטי והתרבותי, המאכלסים את האומה (האמריקאית) הייחודית".
שחקנים ודמויות

| שם שחקן/ית | שם הדמות | אודות הדמות |
| --- | --- | --- |
| סשה ברון כהן | ד"ר בילי וויין רודיק ג'וניור | עיתונאי אזרחי ימיני רדיקלי המאמין בתאוריות קונספירציה שונות, המפרסם את מחקריו באתר האינטרנט שלו truthbrary.org |
| סשה ברון כהן | נירה קין-נדג'וצ'לו | מרצה ללימודי מגדר בריד קולג' שבפורטלנד, שמאלני רדיקלי, פעיל במפלגה הדמוקרטית המבקש "לאחות את הקרע" שבין השמרנים לליברלים בארצות הברית. יש לו בת זוג בשם נעמי, בן בשם הארווי מילק (על שם הפוליטקאי באותו השם), ובת בשם מללה. |
| סשה ברון כהן | ריק שרמן | אמן בריטי, אסיר לשעבר ששוחרר לאחרונה, שהשתמש במשאביו המוגבלים בכלא (לרבות בנוזלי גוף ובצואה) כדי ליצור אמנות, מוזיקה ומנות קולינריות. |
| סשה ברון כהן | ערן מורד | מומחה ישראלי למלחמה בטרור, איש צבא הגנה לישראל וסוכן לשעבר של המוסד. (או "לא במוסד", כפי שהוא מתערב לעיתים קרובות). מדגים שימוש בטקטיקות וטכנולוגיה לא קונבנציונליים במאבק נגד טרוריסטים, מהגרים ופדופילים. דרגתו הצבאית משתנה עם כל פרק. |
| סשה ברון כהן | ג'יו מונלדו | מיליארדר איטלקי, פלייבוי וצלם אופנה ממילאנו, מנחה תוכנית טלוויזיה משלו בערוץ 5 האיטלקי בשם "La Vita Diamante di Gio" (בתרגום מילולי: "חיי היהלומים של ג'יו"). |
| סשה ברון כהן | OMGWhizzBoyOMG! | יוטיובר פיני המראיין אורחים שונים תוך שהוא מציג צעצועי אספנות חדשים. |
עונות

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 7 | 7 | 15 ביולי 2018 | 26 באוגוסט 2018 |
הפקה > פיתוח

ב-29 ביוני וב-3 ביולי 2018 פרסמה רשת שואוטיים האמריקאית שני סרטונים לקידום סדרה חדשה, שהקרנת הבכורה שלה נקבעה ל-15 ביולי 2018. בסרטונים נטען כי בשל הסכם לשמירת סודיות הרשת עדיין לא יכולה לחשוף את שם הסדרה, את תוכנה או את יוצריה. במהלך הימים שלאחר מכן, צצו ספקולציות רבות בנושא, בין השאר סומנה קתי גריפין ככוכבת האפשרית של הסדרה החדשה. ב-5 ביולי 2018, לאחר שחרורו של סרטון מסתורי של סשה ברון כהן בחשבון הטוויטר שלו ביום הקודם, החלו דיווחים על פיהם הוא זה שמככב בסדרה החדשה, שתהיה דומה לתוכנית קודמת בכיכובו, המופע של עלי ג'י.
ב-9 ביולי 2018 דווח כי שואוטיים הזמינה מההפקה את הסדרה, כאשר העונה הראשונה הכוללת שבעה פרקים תעלה בהקרנת בכורה ב-15 ביולי 2018.‏ הסדרה נוצרה על ידי ברון כהן, אשר משמש גם כמפיק הסדרה, לצד אנתוני היינס, טוד שולמן, אנדרו ניומן, דן מאזר ואדם לויט. ב-26 באוגוסט 2018, רמז ברון כהן, באמצעות ציוץ מחשבון הטוויטר הרשמי שלו, כי התוכנית לא תחזור לעונה שנייה. למחרת, שואוטיים אישרה כי הסדרה הסתיימה. עם זאת, ביום שלאחר מכן, על פי מספר דיווחים נוספים, מסתמן כי שואוטיים לא ביטלה באופן רשמי את הסדרה וכי עדיין יש לחברה רצון להפיק עונות נוספות.
הפקה > צילומים

בפברואר 2017, ניסה ברון כהן לצלם בחנות לכלי נשק בריברסייד, קליפורניה. בעל החנות דיווח על כך שהצוות צילם סרט דוקומנטרי על מהגר הונגרי שרוצה לקנות אקדח. עם זאת, כאשר ברון כהן נכנס לחנות לבוש כאחת הדמויות שלו, בעל החנות זיהה אותו מיד ואמר, "אתה בוראט!" לאחר שזוהה, ברון כהן עזב את החנות. ב-3 באוגוסט 2017 דווח כי ברון כהן צילם באוגוסטה, ג'ורג'יה, בתור דמות בשם "ד"ר נירה קין", בתוכנית רדיו מקומית בשם The Austin Rhodes Show.‏
על פי דיווחים, בפברואר 2018 צילם ברון כהן קטע עם או. ג'יי. סימפסון בחדר מלון בלאס וגאס, נבדה. מאוחר יותר פורסם כי כוונתו של ברון כהן הייתה לגרום לסימפסון להודות ברצח ניקול בראון סימפסון ורון גולדמן ב-1994, ועל פי הדיווחים הוא שילם לאחד מעורכי דינו של סימפסון כדי לקבוע את הפגישה בין השניים. לסימפסון נאמר כי ברון כהן, שהופיע בדמותו של ג'יו מונלדו, הוא מתווך עבור שייח' שמוכן לשלם לו סכום בן שבע ספרות כדי שיסביר מה קרה באותו לילה. הריאיון התקיים תוך שימוש במצלמה נסתרת. מאוחר יותר באותו חודש פורסם כי גרטשן רוסי וסלייד סמיילי, כוכבי ריאליטי אמריקאיים, צילמו קטע עם ברון כהן במשך 4 שעות וחצי, וחשבו כי הם מצולמים לסדרת טלוויזיה ישראלית. בני הזוג לא הבינו שרומו רק כמה ימים לאחר מכן, תוך כדי שיחה עם טיטו אורטיז, אמן לחימה משולבת, אחרי שגם הוא גילה כי הולך שולל על ידי ברון כהן.
הפקה > מוזיקה

שיר הנושא של הסדרה הוא "Indomitable" של DJ Shub מתוך "PowWowStep", מיני-אלבום שלו שיצא בשנת 2016. על פי הדיווחים, DJ Shub היה בחופשה כאשר המנהל שלו יצר איתו קשר ודיווח לו כי סשה ברון כהן ביקש רישיון לעשות שימוש באחד משיריו. DJ Shub, שהוא מעריץ של ברון כהן, נתן מיד את אישורו. בתחילה, הוא סבר כי בשיר ייעשה שימוש בסרט קולנוע עתידי של ברון כהן, והופתע לגלות שנעשה בו שימוש בקדימון לקידום סדרת טלוויזיה חדשה. מאוחר יותר הוא הופתע עוד לגלות שהשיר הפך לשיר הנושא הרשמי של הסדרה.
הפצה > שיווק

ב-29 ביוני 2018, יצא על ידי שואוטיים טיזר שהודיע כי תוכנית טלוויזיה חדשה תעלה ב-15 ביולי 2018, אבל הם עדיין לא יכלו לחשוף את שם התוכנית, את שמות היוצרים או מי מככב בה. ב-3 ביולי 2018 יצא טיזר נוסף. למחרת, סשה ברון כהן פרסם סרטון בחשבון הטוויטר שלו ורמז שהוא עובד על פרויקט חדש שבמרכזו נשיא ארצות הברית דונלד טראמפ. ב-8 ביולי 2018 הוציא ברון כהן סרטון נוסף, בו מופיע סגן נשיא ארצות הברית לשעבר, דיק צ'ייני. למחרת, בעקבות ההודעה הרשמית על הסדרה, יצא לאור הטריילר המלא הראשון של הסדרה. ב-22 ביולי 2018, קופסת פלסטיק, שנחתם על ידי צ'ייני בפרק השני של הסדרה, הועמד למכירה באתר eBay, זמן קצר לפני שידור הפרק. המכרז התחיל בדולר אחד, ועלה בהדרגה עד לשיא של 2,551 דולר באותו הערב. ההכנסות מהמכירה יועדו לאמנסטי אינטרנשיונל אולם למחרת בבוקר הפריט הוסר מהאתר. בהודעה שפרסמה eBay הוסבר כי הפריט הוסר "עקב פעילות חריגה של הצעות מחיר ומשום שהמוכר היה חדש ל-eBay, הפריט הוסר בהתבסס על מודלים הסיכון שלנו."